กฎกระทรวง ฉบับที่ 21 (พ.ศ. 2525) ออกตามความในพระราชบัญญัติการพนัน พุทธศักราช 2478
ประกาศวันที่ 1982-01-29

content: กฎกระทรวง ฉบับที่ ๒๑ (พ.ศ. ๒๕๒๕) ออกตามความในพระราชบัญญัติการพนัน พุทธศักราช ๒๔๗๘
content: อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช ๒๔๗๘ ซึ่งได้แก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา ๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้
sectionNo: 1
content: ข้อ ๑ ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ มิให้ใช้บังคับกับการออกสลากการกุศลบำรุงมูลนิธิคุ้มเกล้าฯ ในพระบรมราชูปถัมภ์ ซึ่งกองทัพอากาศ กระทรวงกลาโหม ดำเนินการเพื่อประโยชน์ของมูลนิธิคุ้มเกล้าฯ
sectionNo: 2
content: ข้อ ๒ ให้ผู้รับใบอนุญาตการเล่นสลากกินแบ่ง เฉพาะกรณีสลากการกุศลบำรุงมูลนิธิคุ้มเกล้าฯ เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย
sectionNo: 3
content: ข้อ ๓ กฎกระทรวงนี้ให้ใช้บังคับตั้งแต่วันที่ ๑ กรกฎาคม พ.ศ. ๒๕๒๓ เป็นต้นไป
content: ให้ไว้ ณ วันที่ ๒๐ มกราคม พ.ศ. ๒๕๒๕ พลเอก สิทธิ จิรโรจน์ รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรลดหย่อนภาษีให้แก่สลากการกุศลบำรุงมูลนิธิคุ้มเกล้าฯ ในพระบรมราชูปถัมภ์ ซึ่งกองทัพอากาศ กระทรวงกลาโหม ดำเนินการเพื่อประโยชน์สาธารณกุศลให้บรรลุผล จึงจำเป็นต้องออกกฎกระทรวงนี้